45. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ.41392/13189/3281 της 20/22 Ιουλ.  1976 (ΦΕΚ Β΄ 965) Περί επανελέγχου των εσωτερικών ηλεκτρικών εγκαταστάσεων. Έχοντες υπ' όψει: α)Το άρθρ. 14 του από 11/24 Ιουν. 1965 υπ' αριθ.4483 Νόμου ΄΄περί καταργήσεως του υποχρεωτικού κρατικού ελέγχου εσωτερικών ηλεκτρικών εγκαταστάσεων και άλλων τινων διατάξεων΄΄. β)Τας πολλαπλάς διαμαρτυρίας των ανά την χώραν επαγγελματικών Σωματείων Ηλεκτρολόγων Εγκαταστατών. γ)Το γεγονός ότι παρήλθεν ήδη δεκαετία από της δημοσιεύσεως του ανωτέρω Νόμου χωρίς να πραγματοποιηθή ο έλεγχος των ηλεκτρικών εγκαταστάσεων, με αποτέλεσμα την ύπαρξιν τυχόν επικινδύνων καταστάσεων εις τας εγκαταστάσεις ταύτας. δ)Την υπ' αριθ. 23 από 28.6.67 σύμφωνον γνωμάτευσιν του παρ' ημίν τεχνικού συμβουλίου, αποφασίζομεν : 1.Η ΔΕΗ παρακολουθεί, δια του παρ' αυτής τηρουμένου αρχείου ηλεκτροδοτήσεως των εσωτερικών εγκαταστάσεων, τον έλεγχον αυτών κατά τας διατάξεις του άρθρ.7 του Ν.4483/65, (ανωτ. αριθ.36) εφ' όσον δε ήθελε διαπιστώσει ότι δεν εγένετο εγκαίρως ο έλεγχος των εγκαταστάσεων τούτων, κατά τας κειμένας διατάξεις,δέον όπως,συμφώνως τη παρ. 3 του ως άνω άρθρ., διατάξη εγγράφως τον έλεγχον τούτων και την υποβολήν αυτή υπό του ιδιοκτήτου, υπευθύνου μετά του σχεδίου επανελέγχου αδειούχου ηλεκτρολόγου, κατά τα εν τη παρ.3 της παρούσης οριζόμενα εντός προθεσμίας 6 μηνών, ης παρερχομένης απράκτου το χορηγούμενον ηλεκτρικόν ρεύμα διακόπτεται. 2.Α)Ο κατά τας διατάξεις του άρθρ.7 του Ν.4483/1965 έλεγχος των εσωτερικών ηλεκτρικών εγκαταστάσεων δέον να διενεργήται συμφώνως προς τας διατάξεις του κατά τον χρόνον εκτελέσεως αυτών ισχύοντος κανονισμού εσωτερικών ηλεκτρικών εγκαταστάσεων. Β)Ο αδειούχος εγκαταστάτης εις τον οποίον ανετέθη ο έλεγχος της ηλεκτρικής εγκαταστάσεως κατοικίας, δέον να ελέγξη απαραιτήτως τα κατωτέρω αναφερόμενα στοιχεία της εγκαταστάσεως : α)Τον γενικόν πίνακα της εγκαταστάσεως. β)Την ωμικήν αντίστασιν της εγκαταστάσεως, συμφώνως προς τα, υπό στοιχείον β της παρ. 1 του άρθρ. 304 των δια της υπ' αριθ. 80225/1955 υπουργικής αποφάσεως εγκεκριμένων κανονισμών εσωτερικών ηλεκτρικών εγκαταστάσεων, καθοριζόμενα. γ)Την ωμικήν αντίστασιν γειώσεως της εγκαταστάσεως, ως και την συνέχειαν του αγωγού της γειώσεως από των γειωτέων συσκευών (ηλεκτρικόν μαγειρείον, θερμοσίφων, ηλεκτρικόν ψυγείον κλπ.) ή ρευματοδοτών μέχρι του σημείου λήψεως της γειώσεως. δ)Την καλήν κατάστασιν και επαρκή σύσφιγξιν των περιλαιμίων γειώσεως επί του υδροσωλήνος ή των ηλεκτροδίων γειώσεως και την καταλληλότητα των περιλαιμίων. ε)Την, συμφώνως προς τους ισχύοντας κανονισμούς, εγκατάστασιν των ηλεκτρικών συσκευών (μαγειρείου, θερμοσίφωνος, πλυντηρίου, κλπ.). Πέραν των ανωτέρω ούτος δέον να εξετάση την εν γένει ηλεκτρικήν εγκατάστασιν διά τυχόν παραλείψεις ή ελαττώματα τα οποία θα ηδύναντο να δημιουργήσουν κινδύνους ηλεκτροπληξίας ή πυρκαϊάς. 3.Α)Ο ιδιοκτήτης της εσωτερικής ηλεκτρικής εγκαταστάσεως, μετά τον έλεγχον, υποχρεούται, όπως υποβάλη εις την ΔΕΗ, υπεύθυνον δήλωσιν του ελέγξαντος αδειούχου ηλεκτρολόγου, περί του ότι η ηλεκτρική εγκατάστασις τυγχάνει σύμφωνος προς τους ισχύοντας κατά τον χρόνον εκτελέσεως αυτής κανονισμούς και πληροί τας προϋποθέσεις ασφαλούς λειτουργίας αυτής, συνοδευομένην υπό σχεδίου επανελέγχου, συντεταγμένου συμφώνως προς την υπ' αριθ. 115239/1965 ημετέραν απόφασιν ΄΄περί ερμηνείας του Ν.4483/1965΄΄(ανωτ. αριθ. 37) εκτός των υπό το στοιχείον β της παρ. 1 προβλεπομένων, μνημονευομένων όμως των διατομών των άνω του 1,5 τετρ.χιλ. γραμμών. Β)Αντίγραφον της ως άνω δηλώσεως μετά του σχεδίου επανελέγχου, κοινοποιείται εις τας αρμοδίας Υπηρεσίας του Υπουργείου Βιομηχανίας, αι οποίαι δια των οργάνων αυτών ή δια των οργάνων της ΔΕΗ διαπιστούν την πιστήν τήρησιν της παρούσης δια της διενεργείας δειγματοληπτικών αυτοψιών. 4.Εις περίπτωσιν διαπιστώσεως ελλείψεων της ηλεκτρικής εγκαταστάσεως, μη οφειλομένην εις την συνήθη χρήσιν αυτής, αλλά εις υπαιτιότητα του ηλεκτρολόγου εγκαταστάτου, του εκτελέσαντος την αρχικήν εγκατάστασιν, επιβάλλονται υπό της αρμοδίας Υπηρεσίας του Υπουργείου Βιομηχανίας εις βάρος αυτού, αι υπό των κειμένων διατάξεων προβλεπόμεναι διοικητικαί Ποιναί. Αι αυταί ποιναί επιβαλλονται υπό της Υπηρεσίας συμφώνως προς την παρ. 2 του άρθρ. 7 του Νόμ. 4483/65 εν συνδυασμώ προς τα άρθρ. 3 και 9 του αυτού Ν. εις βάρος του ελέγξαντος την εγκατάστασιν αδειούχου ηλεκτρολόγου, εν περιπτώσει διαπιστώσεως υπ' αυτής παραβάσεως των υποχρεώσεων αυτού. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 178,19) Σελ. 178,19(α) Τεύχος 633 - Σελ. 65 Έλεγχος Ηλεκτρικών Εγκαταστάσεων 13.Δ.δ.45